钦定古今图书集成/明伦汇编/官常典/第642卷 > 王允
## 钦定古今图书集成/明伦汇编/官常典/第642卷 > 王允

按《后汉书》本传：“允字子师，太原祁人也。世仕州郡，为
冠盖。同郡郭林宗见而奇之，曰：‘王生一日千里，王佐
才也’。遂与定交。年十九，为郡吏。时小黄门晋阳赵津
贪横放恣，为一县巨患，允讨捕杀之。而津兄弟謟事
宦官，因缘谮诉。桓帝震怒，征太守刘瓆下狱死。允送
丧还平原，终毕三年，然后归家。复还仕郡。人有路佛”
者，少无名行，而太守王球召以补吏，允犯颜固争，球
怒，收允欲杀之。刺史邓盛闻而驰传，辟为别驾从事，
允由是知名。